CELEX: 32014D0440
Language: et
Date: 2014-07-07 00:00:00
Title: 2014/440/EL: Komisjoni rakendusotsus, 7. juuli 2014 , millega tehakse erand otsustest 92/260/EMÜ ja 2004/211/EÜ, et lubada teatavate registreeritud täkkude ajutist importi osalemiseks 2014. aasta rahvusvahelisel hobuste võistlusel Prantsusmaal (teatavaks tehtud numbri C(2014) 4490 all)  EMPs kohaldatav tekst

9.7.2014   
            
            
               ET
            
            
               Euroopa Liidu Teataja
            
            
               L 200/15
            
         KOMISJONI RAKENDUSOTSUS,
   7. juuli 2014,
   millega tehakse erand otsustest 92/260/EMÜ ja 2004/211/EÜ, et lubada teatavate registreeritud täkkude ajutist importi osalemiseks 2014. aasta rahvusvahelisel hobuste võistlusel Prantsusmaal
   
      
         (teatavaks tehtud numbri C(2014) 4490 all)
      
   
   (EMPs kohaldatav tekst)
   
      (2014/440/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 19 sissejuhatavat lauset ja punkti b,
   ning arvestades järgmist:
   
               (1)
            
            
               Komisjoni otsusega 92/260/EMÜ (2) on sätestatud loomatervishoiu ja veterinaarsertifikaatidega seotud nõuded registreeritud hobuste ajutiseks impordiks liitu vähem kui 90 päevaks selle otsuse I lisa kohaselt konkreetsetesse sanitaarrühmadesse liigitatud kolmandatest riikidest. Kõnealuse otsuse II lisas on esitatud sellise veterinaarsertifikaadi näidis, mis peab kaasas olema kõnealustesse sanitaarrühmadesse kuuluvatest kolmandatest riikidest saabuvate loomadega. Selle otsusega on muu hulgas ette nähtud nõuded, millega tagada, et üle 180 päeva vanused kastreerimata täkud ei tekitaks hobuste viirusarteriidi leviku ohtu.
            
         
               (2)
            
            
               Komisjoni otsusega 2004/211/EÜ (3) on kehtestatud kolmandate riikide ja nende territooriumi osade loetelu, millest liikmesriigid lubavad registreeritud hobuste ajutist importi, hobuste korduvat sissetoomist pärast ajutist eksporti ning registreeritud hobuslaste ning tõuaretuseks ja tootmiseks ettenähtud hobuslaste importi, ning tingimused hobuslaste impordiks kolmandatest riikidest.
            
         
               (3)
            
            
               Registreeritud hobused, kes osalevad vähemalt ühel kaheksast võistlusalast 2014. aasta 23. augustist7. septembrini toimuval rahvusvahelisel hobuste võistlusel Prantsusmaal Normandias, on Prantsusmaa pädevate asutuste ja võistlust korraldava rahvusvahelise ratsaspordi föderatsiooni (Fédération Équestre Internationale, FEI) veterinaarjärelevalve all.
            
         
               (4)
            
            
               Võistlusel osaleb seitsmes toimumispaigas ligikaudu tuhat hobust. FEI võistlusalad toimuvad Caenis, Le Pin National Studis Orne'i piirkonnas ja Sartillys Manche'i piirkonnas. Samas toimub Deauville'is, Caenis ja Saint-Lôs muid alasid, kus ei osale FEI registreeritud hobused.
            
         
               (5)
            
            
               Teatavad registreeritud täkud, kes on kvalifitseerunud neist kõrgetasemelistest ratsavõistlustest osa võtma, võivad mitte vastata otsustes 92/260/EMÜ ja 2004/211/EÜ sätestatud nõuetele hobuste viirusarteriidi kohta. Siiski on väga vähetõenäoline, et kõnealuseid hobuseid kasutatakse võistluse ja sellele eelneva aklimatiseerumisperioodi jooksul paaritamiseks. Seepärast on asjakohane teha erand, mis on seotud nende nõuete kohaldamisega registreeritud kastreerimata täkkude puhul, keda kõnealustel spordivõistlustel osalemiseks ajutiselt imporditakse. Käesoleva otsusega tuleks sätestada loomatervishoiu ja veterinaarsertifikaatide nõuded, et välistada hobuste viirusarteriidi leviku oht nende paaritamise või sperma kogumise teel.
            
         
               (6)
            
            
               Komisjoni otsusega 2004/292/EÜ (4) loodi ühtne elektrooniline andmebaas (TRACES), mille kaudu saab jälgida loomade liikumist liidu territooriumil ja nende saabumist kolmandatest riikidest ning milles on esitatud kogu sellise kauplemisega seonduv teave. Kõnealune süsteem on sobivaim vahend, millega tagada, et hobuste viirusarteriiti käsitlevatel eritingimustel ajutiselt imporditud registreeritud kastreerimata täkud viiakse liidust välja vähem kui 90 päeva pärast nende sissetoomist ning viivitamatult pärast seda, kui on lõppenud ratsaspordiüritused, millel nad osalesid. Seega tuleks eelnimetatud spordiüritustel osalevate ajutiselt imporditud registreeritud hobuste jälgitavuse tagamiseks kasutada TRACES-süsteemi.
            
         
               (7)
            
            
               Komisjoni määrusega (EÜ) nr 282/2004 (5) kehtestati kolmandatest riikidest Euroopa Liitu toodavate loomade deklareerimise ja veterinaarkontrolli dokument.
            
         
               (8)
            
            
               Komisjoni määrusega (EÜ) nr 599/2004 (6) on sätestatud standarddokument, millega saadetist identifitseerida ja mis võimaldab tõendada seost veterinaardokumentidega, mis on loomaga kaasas Euroopa Liitu saabumise koha piirikontrollipunktis.
            
         
               (9)
            
            
               Komisjoni otsusega 2009/821/EÜ (7) on üksikasjalikult sätestatud, kuidas liikmesriikide veterinaarasutused omavahel suhtlevad, et jälgida loomade, näiteks ajutiselt imporditud registreeritud hobuste liikumist.
            
         
               (10)
            
            
               Määruse (EÜ) nr 282/2004 kohaselt väljastatud ühine veterinaariaalane sisenemisdokument selliste hobuste esimesest sihtkoha liikmesriigist teistesse liikmesriikidesse liikumise tõendamiseks („edasiliikumise tõendamine”) on sobivaim vahend, millega tagada, et ajutiselt teatavatel hobuste viirusarteriidi osas kehtivatel eritingimustel riiki lubatud registreeritud kastreerimata täkud lahkuvad Euroopa Liidu territooriumilt enne 90 päeva möödumist nende saabumisest ning viivitamatult pärast seda, kui ratsaspordiüritused, millel nad osalesid, on lõppenud.
            
         
               (11)
            
            
               Kuna aga otsuse 92/260/EMÜ kohaselt koostatud veterinaarsertifikaadi näidise VII jaos sätestatud edasiliikumise tõendamine ei ole kasutusele võetud TRACES-süsteemis, on vaja sellise edasiliikumise tõendamiseks siduda omavahel ühine veterinaariaalane sisenemisdokument ja direktiivi 2009/156/EÜ II lisa kohane tervisohutuse kinnitus, millest tuleks sihtkohale teatada määrusega (EÜ) nr 599/2004 ette nähtud formaadis.
            
         
               (12)
            
            
               Arvestades sündmuse tähtsust, piirkonna tähtsust hobusekasvatuse valdkonnas ning seda, et käesolevas otsuses sätestatud eritingimuste alusel Euroopa Liitu saabuvaid hobuseid on vähe ja et need hobused on tuntud, on täiendavad haldusmenetlused asjakohased.
            
         
               (13)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Erandina otsuse 92/260/EMÜ artiklist 1 ja otsuse 2004/211/EÜ artikli 6 punktist a lubavad liikmesriigid ajutiselt importida registreeritud kastreerimata täkkusid, kes ei vasta otsuse 92/260/EMÜ II lisas sätestatud veterinaarsertifikaadi näidiste A–E III jao punkti e alapunktis v sätestatud nõuetele hobuste viirusarteriidi kohta, tingimusel et need hobused
   
               a)
            
            
               on varustatud kehtiva identifitseerimisdokumendiga, mille on välja andnud või mida tunnustab rahvusvaheline ratsaspordi föderatsioon (Fédération Equestre Internationale, FEI);
            
         
               b)
            
            
               on ette nähtud osalema vähemalt ühel kaheksast FEI võistlusalast, mis on esindatud Prantsusmaal Normandias 2014. aasta 23. augustist7. septembrini toimuval rahvusvahelisel hobuste võistlusel;
            
         
               c)
            
            
               vastavad käesoleva otsuse artiklis 2 sätestatud tingimustele.
            
         Artikkel 2
   1.   Liikmesriigid tagavad, et artiklis 1 kirjeldatud hobustega (edaspidi '„hobused”) on kaasas veterinaarsertifikaat, mis vastab otsuse 92/260/EMÜ II lisas sätestatud vastavale näidissertifikaadile A–E ja mida on muudetud järgmiselt:
   
               a)
            
            
               III jao punkti e alapunktile v on lisatud järgmine tekst:
               „või
               
                           —
                        
                        
                           on loom ajutiselt imporditud Euroopa Liitu vastavalt komisjoni rakendusotsusele 2014/440/EL (8).
                        
                     
         
               b)
            
            
               IV jao veterinaarjärelevalve ametniku täidetavale osale lisatakse kolmas, neljas ja viies taane järgmises sõnastuses:
               
                           „—
                        
                        
                           hobune osaleb 2014. aasta 23. augustist 7. septembrini Prantsusmaal Normandias toimuval rahvusvahelisel hobuste võistlusel vähemalt ühel FEI võistlusalal;
                        
                     
                           —
                        
                        
                           on organiseeritud transport, et hobune viivitamata pärast rahvusvahelist hobuste võistlust … (lisada kuupäev) Euroopa Liidust … (lisada EList väljumise koht) kaudu välja viia;
                        
                     
                           —
                        
                        
                           vähem kui 90 päeva kestva Euroopa Liidus viibimise ajal hobust ei paaritata ning tema spermat ei koguta.”
                        
                     
         
               c)
            
            
               deklaratsioonile, mille allkirjastab omanik, lisatakse järgmine punkt:
               
                           „4.
                        
                        
                           Euroopa Liidus viibitava 90 päeva jooksul hoitakse hobust väljaspool võistluse toimumiskohti järgmistes Prantsusmaal asuvates ruumides (märkida Prantsusmaal asuvate ruumide asukoht või lisada märge „ei hoita Prantsusmaal väljaspool võistluse toimumiskohti”):
                           …
                           …
                           ….”
                        
                     
         2.   Liikmesriigid, kes rakendavad direktiivi 2009/156/EÜ artiklis 6 sätestatud alternatiivset kontrollisüsteemi, tagavad hobuste jälgitavuse TRACES-süsteemi abil.
   3.   Kõnealuste hobuste ajutise sisenemise staatust ei saa muuta püsiva sisenemise staatuseks.
   Artikkel 3
   1.   Liikmesriigid tagavad, et lisaks vastavalt direktiivile 91/496/EMÜ teostatavatele hobuste veterinaarkontrollidele teatavad määruse (EÜ) nr 282/2004 kohast ühist veterinaariaalast sisenemisdokumenti väljastavad veterinaarasutused:
   
               a)
            
            
               kõnealuse sisenemisdokumendi punkti 20 täitmisega artikli 2 punktis b osutatud sertifikaadi IV jaos märgitud väljumise koha, mis on kavandatud Euroopa Liidust lahkumise kohaks;
            
         
               b)
            
            
               faksi või e-kirja teel hobuste saabumisest kõigile otsuse 2009/821/EÜ artikli 2 punkti b alapunktis iii määratletud kohalikele veterinaarasutusele (FR01400, FR05000, FR06100), kes vastutavad artiklis 1 osutatud ratsaspordiürituse toimumiskohtade (edaspidi „toimumiskohad”) eest.
            
         2.   Liikmesriigid tagavad, et teekonnal esimesest ühises veterinaariaalases sisenemisdokumendis märgitud liikmesriigist järgmisesse liikmesriiki või mõnda toimumiskohta on hobustel kaasas järgmised veterinaardokumendid:
   
               a)
            
            
               veterinaarsertifikaat, mis on täidetud vastavalt artikli 2 lõikele 1, kus on märgitud VII jaos ette nähtud liikmesriikidevahelise liikumise tõendamised;
            
         
               b)
            
            
               määruses (EÜ) nr 599/2004 sätestatud standarddokumendi järgi koostatud direktiivi 2009/156/EÜ II lisale vastav terviseohutuse kinnitus, mis tuleb sihtkohas esitada, ning sellel peab olema ristviide nimetatud standarddokumendi I osa jao I.6 punktis a osutatud sertifikaadile.
            
         3.   Liikmesriigid, keda teavitatakse lõike 2 kohaselt hobuste liikumisest, kinnitavad hobuste saabumist ühise veterinaariaalase sisenemisdokumendi 3. osa punktis 45.
   Artikkel 4
   Prantsusmaa tagab, et pädev asutus võtab koostöös artiklis 1 osutatud ürituse korraldajaga ja määratud veoettevõtjaga vajalikud meetmed tagamaks, et hobused
   
               a)
            
            
               tuuakse toimumiskohtadesse üksnes juhul, kui nende liikumine ühise veterinaariaalase sisenemisdokumendi esimese sihtkohana märgitud liikmesriigist Prantsusmaale on tõendatud artikli 3 lõikes 2 sätestatud korras;
            
         
               b)
            
            
               lahkuvad pärast ürituse lõppu viivitamata Euroopa Liidust.
            
         Artikkel 5
   Käesolev otsus on adresseeritud liikmesriikidele.
   
      Brüssel, 7. juuli 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 192, 23.7.2010, lk 1.
   
      (2)  Komisjoni otsus 92/260/EMÜ, 10. aprill 1992, loomatervishoiunõuete ja veterinaarsertifikaatide kohta registreeritud hobuslaste ajutiseks impordiks (EÜT L 130, 15.5.1992, lk 67).
   
      (3)  Komisjoni otsus 2004/211/EÜ, 6. jaanuar 2004, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
   
      (4)  Komisjoni otsus 2004/292/EÜ, 30. märts 2004, TRACES süsteemi kasutuselevõtmise kohta (ELT L 94, 31.3.2004, lk 63).
   
      (5)  Komisjoni määrus (EÜ) nr 282/2004, 18. veebruar 2004, millega kehtestatakse kolmandatest riikidest ühendusse toodavate loomade deklareerimise ja veterinaarkontrolli dokument (ELT L 49, 19.2.2004, lk 11).
   
      (6)  Komisjoni määrus (EÜ) nr 599/2004, 30. märts 2004, loomade ja loomsete saaduste ühendusesisese kaubandusega seotud ühtlustatud näidissertifikaadi ja kontrollakti vastuvõtmise kohta (ELT L 94, 31.3.2004, lk 44).
   
      (7)  Komisjoni otsus 2009/821/EÜ, 28. september 2009, millega koostatakse loetelu heakskiidetud piirikontrollipunktidest, sätestatakse teatavad eeskirjad komisjoni veterinaarekspertide tehtava kontrolli kohta ja määratakse kindlaks veterinaarasutused süsteemis TRACES (ELT L 296, 12.11.2009, lk 1).
   
      (8)  ELT L 200, 9.7.2014, lk 15.”